خليكو شاهدين يابهايم

خليكو شاهدين يابهايم

   كلمات 
خليكو شاهدين يا بهايم علا غدر البنى آدمين

اخلاصكم اخلاص دايم انما دوكهم خاينين

خليكو شاهدين يا بهايم

عيَّط يا حصان علا خيبتى ارفس و احتج معايا

هيطيَّرو منى حبيبتى انتا ما عندكش ولايا

و يا بقره يا شايفه مصيبتى ارقعى بالصوت ويايا

يكفيكِى شر السكاكين و المدبح قولى لى آمين

خليكو شاهدين يا بهايم

اسمع يا حمار من فضلك طلَّعنى أبرطع علاطول

و حياة حمورية والدك دلَّنى و أنا أجيب لك فول

قول لِّى علا أى طريقة أحسن فى القلب حريقه

ريَّح بالى المسكين و أنا أكون لك من الشاكرين

خليكو شاهدين يا بهايم
 شوف كمان 

تصنيف:مونولوجات شكوكو
تصنيف:اغانى باللغه المصريه
تصنيف:كلمات اغانى